Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 2187/2005 o ohranjanju ribolovnih virov s tehničnimi ukrepi v Baltskem morju, Beltih in Øresundu /* COM/2012/0591 final - 2012/0285 (COD) */





OBRAZLOŽITVENI MEMORANDUM 1. OZADJE PREDLOGA Pogodba o delovanju Evropske unije (PDEU) ločuje med pooblastili, podeljenimi Komisiji za sprejemanje nezakonodajnih aktov, ki se splošno uporabljajo in dopolnjujejo ali spreminjajo nekatere nebistvene elemente zakonodajnega akta v skladu členom 290(1) PDEU (delegirani akti), in pooblastili, podeljenimi Komisiji za sprejemanje enotnih pogojev za izvajanje pravno zavezujočih aktov Unije v skladu v členom 291(2) PDEU (izvedbeni akti). V okviru prilagoditve Uredbe (ES) št. 2187/2005 novim pravilom PDEU, so bila pooblastila, ki jih navedena uredba zdaj podeljuje Komisiji, prerazvrščena kot delegirana in izvedbena pooblastila. V skladu s členom 290 PDEU lahko zakonodajalec Komisijo pooblasti za dopolnitev ali spremembo nekaterih nebistvenih delov Uredbe (ES) št. 2187/2005. Komisijo bi zato bilo treba pooblastiti za sprejetje delegiranih aktov za spremembo tehničnih specifikacij dveh delov ribolovnih orodij, ki izboljšujeta selektivnost: izhodnega okna Bacoma in mrežnega materiala v vreči in podaljšku, ki je obrnjen za 90° (vlečna mreža T90). V skladu s členom 291 PDEU lahko zakonodajalec Komisiji podeli izvedbena pooblastila, da zagotovi enotne pogoje za izvajanje Uredbe (ES) št. 2187/2005. Izvedbena pooblastila so potrebna, da lahko Komisija sprejme sklep, v katerem od države članice zahteva, da ta umakne ali spremeni nacionalne ukrepe, če niso v skladu z Uredbo (ES) št. 2187/2005. 2. REZULTATI POSVETOVANJ Z ZAINTERESIRANIMI STRANMI IN OCENE UČINKA Posvetovanje z zainteresiranimi stranmi in ocena učinka nista bila potrebna. 3. PRAVNI ELEMENTI PREDLOGA · Povzetek predlaganih ukrepov Glavni pravni ukrep je opredeliti pooblastila, ki so Komisiji podeljena v Uredbi Sveta (ES) št. 2187/2005, in jih razvrstiti kot delegirana ali izvedbena pooblastila. · Pravna podlaga Člen 43(2) Pogodbe o delovanju Evropske unije. · Načelo subsidiarnosti Predlog je v izključni pristojnosti Evropske unije. · Načelo sorazmernosti Predlog vključuje ukrepe, ki že obstajajo v Uredbi Sveta (ES) št. 2187/2005, zato načelo sorazmernosti ni vprašljivo. · Izbira instrumentov Predlagani instrument: uredba Evropskega parlamenta in Sveta. Drugi instrumenti ne bi ustrezali iz naslednjega razloga: uredbo je treba spremeniti z uredbo. 4. PRORAČUNSKE POSLEDICE Ta ukrep ne vključuje dodatnih izdatkov Unije. 2012/0285 (COD) Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 2187/2005 o ohranjanju ribolovnih virov s tehničnimi ukrepi v Baltskem morju, Beltih in Øresundu EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 43(2) Pogodbe, ob upoštevanju predloga Evropske komisije, ob upoštevanju mnenja Evropskega ekonomsko-socialnega odbora[1], po predložitvi osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Uredba Sveta (ES) št. 2187/2005 z dne 21. decembra 2005 o ohranjanju ribolovnih virov s tehničnimi ukrepi v Baltskem morju, Beltih in Øresundu[2] Komisijo pooblašča za izvedbo nekaterih določb navedene uredbe. (2) Zaradi začetka veljavnosti Lizbonske pogodbe je treba pooblastila, ki so bila Komisiji podeljena na podlagi Uredbe (ES) št. 2187/2005, uskladiti s členoma 290 in 291 Pogodbe o delovanju Evropske unije. (3) Za zagotovitev enotnih pogojev izvajanja Uredbe (ES) št. 2187/2005 glede ukrepov, ki jih sprejmejo države članice in se uporabljajo samo za plovila, ki plovejo pod njihovo zastavo, bi bilo treba Komisiji podeliti izvedbena pooblastila. (4) Pooblastila za sprejetje podrobnih pravil za izvajanje Uredbe (EC) št. 2187/2005 niso več potrebna. Določbe o podelitvi navedenih pooblastil bi zato bilo treba črtati. (5) Komisiji bi bilo treba v skladu s členom 290 Pogodbe o delovanju Evropske unije podeliti pooblastilo za sprejetje aktov za spremembo pravil o izdelavi nekaterih orodij. Take spremembe bi morale odražati spremembe v vzorcih selektivnosti ribiških orodij, nova tehnična znanja o gradbenih materialih ali spremembe v konstrukciji orodja, ki lahko izboljšajo njegovo selektivnost. (6) Zlasti bi bilo pomembno, da bi Komisija med pripravami za sprejetje delegiranih aktov opravila ustrezna posvetovanja, tudi s strokovnjaki. Komisija bi morala pri pripravi in oblikovanju delegiranih aktov zagotoviti hkratno, pravočasno in ustrezno predložitev zadevnih dokumentov Evropskemu parlamentu in Svetu. (7) Uredbo (ES) št. 2187/2005 bi bilo zato treba ustrezno spremeniti – SPREJELA NASLEDNJO UREDBO: Člen 1 Uredba (ES) št. 2187/2005 se spremeni: (1) Člen 26(5) se nadomesti z naslednjim: „5. Če Komisija ugotovi, da ukrepi ne izpolnjujejo pogojev iz odstavka 1, sprejme izvedbeni sklep, ki določa, da država članica ukrepe ukine ali jih spremeni in dopolni.“ (2) Člen 28 se črta. (3) Člen 29 se nadomesti z naslednjim: „Člen 29 Spremembe dodatkov 1 in 2 k Prilogi II Komisiji se podeli pooblastilo za sprejetje delegiranih aktov v skladu s členom 29a za spremembo ali dopolnitev dodatkov 1 in 2 k Prilogi II z namenom prilagoditve specifikacij orodij zaradi naslednji dejavnikov: (a) sprememb v selektivnosti; (b) izboljšanja tehničnega znanja o novih materialih za izdelavo orodij; (c) sprememb v konstrukciji, ki povečujejo selektivnost orodij.“ (4) Vstavi se naslednji člen 29a: „Člen 29a Izvajanje pooblastila 1. Pooblastilo za sprejetje delegiranih aktov se Komisiji podeli pod pogoji, določenimi v tem členu. 2. Pooblastilo iz člena 29 se podeli za nedoločen čas. 3. Pooblastilo iz člena 29 lahko Evropski parlament ali Svet kadar koli prekliče. S sklepom o preklicu pooblastilo iz navedenega sklepa preneha veljati. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Na veljavnost že veljavnih delegiranih aktov ne vpliva. 4. Ko Komisija sprejme delegirani akt, o tem hkrati obvesti Evropski parlament in Svet. 5. Delegirani akt, sprejet v skladu s členom 29, začne veljati le, če mu niti Evropski parlament niti Svet v dveh mesecih od datuma uradnega obvestila o njem ne nasprotujeta ali če Evropski parlament in Svet pred iztekom tega roka obvestita Komisijo, da mu ne bosta nasprotovala. Na pobudo Evropskega parlamenta ali Sveta se navedeni rok podaljša za dva meseca.“ Člen 2 Ta uredba začne veljati dvajseti dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Evropski parlament Za Svet Predsednik Predsednik [1] [2] UL L 349, 31.12.2005, str. 1.